****

**REPUBLIKA HRVATSKA**

**ZADARSKA ŽUPANIJA**

**OPĆINA POSEDARJE**

**JEDINSTVENI UPRAVNI ODJEL**

Trg Martina Posedarskog 1

23242 Posedarje

KLASA: 350-02/20-01/01

URBROJ: 2198/07-3-21-09

Posedarje, 26. veljače 2021. godine

Temeljem članka 96. Zakona o prostornom uređenju („Narodne novine“ br. 153/13, 65/17, 114/18/, 39/19 i 98/19) i članka 11. Odluke o izradi I. Izmjena i dopuna Detaljnog plana uređenja gospodarske zone “Posedarje-Slivnica“ („Službeni glasnik Općine Posedarje“ br. 11/20) Jedinstveni upravni odjel Općine Posedarje objavljuje:

**JAVNU RASPRAVU**

**o prijedlogu II. izmjena i dopuna Detaljnog plana uređenja gospodarske zone “Posedarje-Slivnica“**

Objavljuje se javna rasprava o prijedlogu II. izmjena i dopuna Detaljnog plana uređenja gospodarske zone “Posedarje-Slivnica“ (u daljnjem tekstu: Plan), koja će se održat u razdoblju od 08.03.2021. do 16.03.2021. godine, organiziranjem javnog uvida i javnog izlaganja.

1. Javni uvid u prijedlog Plana bit će svakog radnog dana, u vremenu od 09,00 do 14,00 sati u prostorijama Općine Posedarje, Trg Martina Posedarskog 1. Na javnom uvidu bit će izloženi tekstualni i grafički dio prijedloga te sažetak za javnost.
2. Javno izlaganje održat će se u srijedu, 10. ožujka 2021. godine u 10:00 sati u prostorijama Općine Posedarje, Trg Martina Posedarskog 1.
3. Pozivaju se sve fizičke i pravne osobe koje imaju određeni pravni interes na području obuhvata prijedloga Plana da sudjeluju u javnoj raspravi te da tijekom javnog uvida i javnog izlaganja daju svoje primjedbe, prijedloge, mišljenja i/ili očitovanja o prijedlozima plana.
4. Primjedbe, prijedlozi, mišljenja i/ili očitovanja na izmijenjene prijedloge plana mogu se davati za cijelo vrijeme trajanja javne rasprave :

* postavljanjem pitanja na koja usmeno odgovaraju osobe koje vode javno izlaganje,
* davanjem prijedloga i primjedbi u zapisnik za vrijeme javnog izlaganja,
* upućivanjem nositelju izrade pisanih prijedloga i primjedbi neposredno i pisarnicu ili poštom.

1. Primjedbe, prijedlozi, mišljenja i/ili očitovanja koji ne budu dostavljeni u roku i nisu čitko napisani, potpisani imenom i prezimenom fizičke osobe, odnosno nazivom pravne osobe s adresom podnositelja, neće se uzeti u razmatranje u pripremi Izvješća o javnoj raspravi.

PROČELNICA JUO-a

ANA KAJTAZI, dipl. iur.